CELEX: 32013D0372
Language: sl
Date: 2013-07-09 00:00:00
Title: 2013/372/EU: Izvedbeni sklep Sveta z dne 9. julija 2013 o spremembi Izvedbenega sklepa 2011/77/EU o finančni pomoči Unije Irski

12.7.2013   
            
            
               SL
            
            
               Uradni list Evropske unije
            
            
               L 191/9
            
         IZVEDBENI SKLEP SVETA
   z dne 9. julija 2013
   o spremembi Izvedbenega sklepa 2011/77/EU o finančni pomoči Unije Irski
   (2013/372/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (1) in zlasti člena 3(2) in (7) Uredbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je Irski na njeno zahtevo odobril finančno pomoč z Izvedbenim sklepom 2011/77/EU (2) v podporo korenitemu programu gospodarskih in finančnih reform, katerega namen je ponovno vzpostaviti zaupanje, omogočiti ponovno trajnostno rast gospodarstva ter zaščititi finančno stabilnost na Irskem, v euroobmočju in Uniji.
            
         
               (2)
            
            
               V skladu s členom 3(9) Izvedbenega sklepa 2011/77/EU je Komisija skupaj z Mednarodnim denarnim skladom (MDS) in v povezavi z Evropsko centralno banko (ECB) izvedla deseti pregled napredka irskih organov na področju izvajanja dogovorjenih ukrepov, kot tudi njihove učinkovitosti ter ekonomskega in socialnega vpliva.
            
         
               (3)
            
            
               Po političnem sporazumu, doseženem med Evropskim parlamentom in Svetom, se pričakuje, da bo zakonodaja o vzpostavitvi enotnega nadzornega mehanizma sprejeta kmalu. To pomeni, da do naslednjih stresnih testov za banke, ki naj bi se po vsej EU izvajali pod okriljem Evropskega bančnega organa (EBA), ne bo prišlo v letu 2013, kot je bilo sprva pričakovano.
            
         
               (4)
            
            
               Zaradi priprav na stresne teste v okviru vstopa v enotni nadzorni mehanizem in z namenom, (i) da se pred koncem programa zagotovijo smiselni diagnostični podatki in (ii) da se zagotovi čim večja možna skladnost med različnimi vrstami ocen, bi morala Irska pred koncem leta 2013 izvesti vrsto pripravljalnih ukrepov, vključno s predhodno celovito oceno bilanc stanja.
            
         
               (5)
            
            
               Irska je ponovno potrdila svojo zavezo, da bo odgovornost za vodni sektor z lokalnih oblasti nemudoma prenesla na državno komunalno podjetje in uvedla pristojbine za vodo za gospodinjstva. Irska je vidno napredovala pri reformi vodnega sektorja, med drugim tudi s sprejetjem zakonodaje, ustanovitvijo javnega komunalnega podjetja Irish Water in zaključkom operativnih korakov za postopek prenosa. Tehnični razlogi bi upravičili preložitev uvedbe pristojbin za vodo za gospodinjstva na leto 2014, ne da bi bil s tem ogrožen celoten proces reforme.
            
         
               (6)
            
            
               Ob upoštevanju navedenih dogodkov in ugotovitev bi bilo treba Izvedbeni sklep 2011/77/EU spremeniti –
            
         SPREJEL NASLEDNJI SKLEP:
   Člen 1
   Odstavek 10 člena 3 Izvedbenega Sklepa 2011/77/EU se spremeni:
   
               1.
            
            
               točka (a) se nadomesti z naslednjim:
               
                           „(a)
                        
                        
                           v okviru priprav na stresni test, ki se bo izvedel v skladu z novo metodologijo EU, pred koncem programa zaključi oceno bilanc stanja;“;
                        
                     
         
               2.
            
            
               doda se naslednja točka:
               
                           „(c)
                        
                        
                           Komisiji sporoči model financiranja za javno komunalno podjetje Irish Water in objavi dokončen časovni načrt za uvedbo pristojbin za vodo za gospodinjstva v četrtem četrtletju 2014.“
                        
                     
         Člen 2
   Ta sklep začne učinkovati z dnem uradne obvestitve.
   Člen 3
   Ta sklep je naslovljen na Irsko.
   
      V Bruslju, 9. julija 2013
      
         
            Za Svet
         
         
            Predsednik
         
         L. LINKEVIČIUS
      
   
   
      (1)  UL L 118, 12.5.2010, str. 1.
   
      (2)  UL L 30, 4.2.2011, str. 34.